Елин Пелин
Предпролетен сън

chitanka.info

Лъх топъл от юг се носи полека —

въздишка небесна, тревожна и лека.

Хвърлят планините одежди мъгливи —

и върхове снежни блещят горделиви.

Горите си шушнат и тръпнат, и чакат —

и пъпки наливат, сгряни от южнякът.

Цветята сънуват предпролетен сън —

и чуват далечен и тържествен звън.

И някаква песен, незнайна и нова,

звучи над земята и носи обнова.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.